Period: Old Babylonian
Genre: Literary
Transliteration:
<SURFACE>
...dumu...e₂-gi₄-a gal nir...
...u₂-a-zu he₂-am₃ e-ne-ra mu-na-an-dug₄
šag₄-ba-tuku-am₃
ka-ta e₃-a-ni {d}en-lil₂-la₂-še₃
{d}nin-i₃-si-na-ka-še₃ ŋeštug₂ ba-ši-in-gub sun₅-na-bi mu-na-ni-ib-gi₄-gi₄
a-a {d}en-lil₂ diŋir mu pa e₃ i-bi₂ mu-lil₂-la₂-še₃
en...me-zu me-a umuš a₂ aŋ₂-zu a₂ aŋ₂-ta <unk>
sipad zid šag₄ <unk> šag₄ da-ba
...u₃-mu-un {d}li-pi₂-it-eš₄-tar₂-ra
...<unk> <unk> u₃-mu-ni-in-ze₂-eŋ₃
...
...<unk> ki-tuš uŋ₃ mu-ni-in-ŋar su kalam-ma mu-e-dug₃
...mu-un-ši-bar na-aŋ₂ zid tar-mu-ni-ib
ki-ru-gu₂ 3(diš)-kam-ma
...nun {d}li-pi₂-it-eš₄-tar₂-ra nam-til₃ ud su₃-ra₂ saŋ-e-eš rig₇-ba-ab
...
inim dug₄-ga {d}nin-isin₂{si}na-ka-še₃
...gal {d}en-lil₂-le ŋeštug₂ ba-ši-in-gub
...gu₃ zid mu-na-an-de₂-e nam mu-ni-ib-tar-re
...mu pad₃-da-ŋu₁₀-me-en uŋ₃-ŋa₂ saŋ mi-ni-in-il₂
zi-ŋal₂-e ama a-a ugu-bi-gin₇ igi-bi he₂-en-ši-ŋal₂-le-eš
kalag-ga saŋ en₃ tar e₂-kur-ra ensi₂ eš₃ mah-a
u₄-ta-u₁₈-lu ki šen-šen-na-ka a₂-tah-zu he₂-am₃
hul-du-zu sim{mušen}gin₇ ha-ra-ur₄-ru zar-re-eš ha-ra-ab-sal-e
ki-ru-gu₂ 4(diš)-kam-ma
nun {d}li-pi₂-it-eš₄-tar₂ {d}nu-nam-nir-ra
en dug₄-ga nu-kur₂-ru-de₃ uŋ₃ šar₂-ra-ba mu-ni im-mi-mah
ŋiš-gi₄-ŋal₂-bi-im
{d}en-lil₂-me-en an-še₃ il₂-me-en ki-še₃ en me šar₂-me-en
{d}li-pi₂-it-eš₄-tar₂ nam dug₃ mi-ni-ib-tar-re niŋ₂ nu-kur₂-ru he₂-am₃
šir₃-nam-gala {d}nin-i₃-si-na-ke₄

Cuneiform:
<SURFACE>
...𒌉...𒂍𒄄𒀀𒃲𒉪...
...𒌑𒀀𒍪𒃶𒀀𒀭𒂊𒉈𒊏𒈬𒈾𒀭𒅗
𒊮𒁀𒌇𒀀𒀭
𒅗𒋫𒌓𒁺𒀀𒉌𒀭𒂗𒆤𒇲𒂠
𒀭𒎏𒉌𒋛𒈾𒅗𒂠𒄑𒌆𒉿𒁀𒅆𒅔𒁺𒁔𒈾𒁉𒈬𒈾𒉌𒅁𒄄𒄄
𒀀𒀀𒀭𒂗𒆤𒀭𒈬𒉺𒌓𒁺𒄿𒉈𒈬𒆤𒇲𒂠
𒂗...𒈨𒍪𒈨𒀀𒌆𒀉𒉘𒍪𒀉𒉘𒋫<unk>
𒉺𒇻𒍣𒊮<unk>𒊮𒁕𒁀
...𒅇𒈬𒌧𒀭𒇷𒁉𒀉𒁹𒁯𒊏
...<unk><unk>𒅇𒈬𒉌𒅔𒍢𒉘
...
...<unk>𒆠𒆪𒌧𒈬𒉌𒅔𒃻𒋢𒌧𒈠𒈬𒂊𒄭
...𒈬𒌧𒅆𒁇𒈾𒉘𒍣𒋻𒈬𒉌𒅁
𒆠𒊒𒄘𒐈𒄰𒈠
...𒉣𒀭𒇷𒁉𒀉𒁹𒁯𒊏𒉆𒋾𒌓𒋤𒁺𒊕𒂊𒌍𒉺𒄸𒁺𒁀𒀊
...
𒅗𒅗𒂵𒀭𒎏𒅔𒋛𒈾𒅗𒂠
...𒃲𒀭𒂗𒆤𒇷𒄑𒌆𒉿𒁀𒅆𒅔𒁺
...𒅗𒍣𒈬𒈾𒀭𒌤𒂊𒉆𒈬𒉌𒅁𒋻𒊑
...𒈬𒅆𒊒𒁕𒈬𒈨𒂗𒌧𒂷𒊕𒈪𒉌𒅔𒅍
𒍣𒅅𒂊𒂼𒀀𒀀𒌋𒅗𒁉𒁶𒅆𒁉𒃶𒂗𒅆𒅅𒇷𒌍
𒆗𒂵𒊕𒇷𒋻𒂍𒆳𒊏𒉺𒋼𒋛𒀊𒈤𒀀
𒌓𒋫𒍇𒇻𒆠𒊿𒊿𒈾𒅗𒀉𒈭𒍪𒃶𒀀𒀭
𒅆𒌨𒁺𒍪𒉆𒄷𒁶𒄩𒊏𒌴𒊒𒇡𒊑𒌍𒄩𒊏𒀊𒊩𒂊
𒆠𒊒𒄘𒐉𒄰𒈠
𒉣𒀭𒇷𒁉𒀉𒁹𒁯𒀭𒉡𒉆𒉪𒊏
𒂗𒅗𒂵𒉡𒉽𒊒𒉈𒌧𒊹𒊏𒁀𒈬𒉌𒅎𒈪𒈤
𒄑𒄄𒅅𒁉𒅎
𒀭𒂗𒆤𒈨𒂗𒀭𒂠𒅍𒈨𒂗𒆠𒂠𒂗𒈨𒊹𒈨𒂗
𒀭𒇷𒁉𒀉𒁹𒁯𒉆𒄭𒈪𒉌𒅁𒋻𒊑𒃻𒉡𒉽𒊒𒃶𒀀𒀭
𒂡𒉆𒍑𒆪𒀭𒎏𒉌𒋛𒈾𒆤